钦定古今图书集成/明伦汇编/氏族典/第620卷 > 《廖用贤尚友录》 > 人物
## 钦定古今图书集成/明伦汇编/氏族典/第620卷 > 《廖用贤尚友录》 > 人物

史禄，秦始皇时以史监郡者也。其先越人，赘咸阳，至
禄仕于秦。始皇帝使尉屠睢伐百越，遣禄转饷，凿渠
通粮道于阳海山下，又利灌田，时谓之灵渠。及屠睢
死于粤，禄遂家揭岭，长子孙焉，因以“史”为氏。传至揭
阳令，定事南越，又谓之揭阳。定，从所令邑配名也。吕
嘉之乱，定闻汉兵至，降于伏波。武帝闻其降，以为功。
元鼎六年三月乙酉，封定安道侯，邑六百户。子当时
嗣侯。延和四年，坐罪国除。今揭阳史氏犹盛。

汉